Source: http://docplayer.hu/4882859-A-m-a-g-y-a-r-k-o-z-t-a-r-s-a-s-a-g-n-e-v-e-b-e-n.html
Timestamp: 2018-12-14 17:28:27
Document Index: 36281608

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ']

A M A G Y A R K Ö Z T Á R S A S Á G N E V É B E N! - PDF
Download "A M A G Y A R K Ö Z T Á R S A S Á G N E V É B E N!"
1 SZEGEDI ÍTÉLŐTÁBLA Bf.II.355/2004/3. A M A G Y A R K Ö Z T Á R S A S Á G N E V É B E N! A Szegedi Ítélőtábla a Szegeden, évi szeptember hó 30. napján tartott fellebbezési nyilvános ülés alapján meghozta a következő V É G Z É S T : A gondatlanságból elkövetett emberölés vétsége miatt a vádlott ellen indított büntetőügyben a Bács-Kiskun Megyei Bíróság évi május hó 28. napján kihirdetett 2.B.449/2004/7. számú ítéletét h e l y b e n h a g y j a. I N D O K O L Á S : Az elsőfokú bíróság a vádlott bűnösségét gondatlanságból elkövetett emberölés vétségében mondta ki. Ezért 1 év 6 hónap, végrehajtásában 3 év próbaidőre felfüggesztett fogházra ítélte. Kötelezte a bűnügyi költség viselésére. Az elsőfokú ítélet ellen fellebbezést jelentettek be: - az ügyész a vádlott terhére, a szabadságvesztés végrehajtásának próbaidőre történt felfüggesztésének mellőzése érdekében, - a vádlott és a védő a büntetés súlyossága miatt, enyhítésért. Az ügyész fellebbezési indokolásában további súlyosító körülményeket észrevételezett. A Szegedi Fellebbviteli Főügyészség átiratában az ügyész fellebbezését akként módosította, hogy már csak a szabadságvesztés tartamának súlyosítására irányuló fellebbezést tartotta fenn, a végrehajtás felfüggesztésének mellőzésére tett indítványát nem. A nyilvános ülésen a védő a bűnösség formáját támadta, álláspontja szerint védence legfeljebb hanyag gondatlansággal valósította meg a bűncselekményt, ezért kérte az enyhítést.
2 Az ítélőtábla a fellebbezéseket minden irányban alaptalannak ítélte. Az elsőfokú ítélet tényállása kismértékben megalapozatlan, mert az elsőfokú bíróság nem vette figyelembe, hogy az iratokban aggálytalan adat található arra, hogy a vádlottnak hány kutyája hajtotta végre a sértett elleni támadást [Be (2) bekezdés a) pont]. A tényállás kismértékű felderítetlenségéből eredő részleges megalapozatlanságot a másodfokú bíróság a Be (1) bekezdés a) pontja alapján a tényállás következők szerinti kiegészítésével küszöbölte ki, az igazságügyi kynológus szakértő véleménye alapján (nyomozati anyag 67. lapszám): A sértett elleni támadást a vádlott legfeljebb hét kutyája hajtotta végre, tekintettel arra, hogy további három kutya az őrzött területen kívül kóborolt, azok az almáskertbe be sem jutottak. Kiegészítette a tényállást a másodfokú bíróság azzal is, hogy a vádlott a kutyáit eredendően a terület őrzésére, tehát vagyonvédelem eszközéül tartotta almáskertjében. Helyesbítette a tényállást továbbá annyiban (elsőfokú ítélet 2. oldal felülről számított 4. bekezdés), hogy nem merült fel adat arra, hogy a kutyák megelőzően valakit is megtámadtak volna. Ez utóbbi kiegészítésnek, illetve helyesbítésnek a vádlott bűnösségének formájára levonható következtetés miatt van meghatározó jelentősége. Az elsőfokú bíróság által hivatkozott, Baja város képviselő testületének 44/1999. (XI.25.) Ktr. számú önkormányzati rendeletének hatálya a vádlott almáskertjére is kiterjedt. Egyebekben az elsőfokú bíróság a megfelelően széles körben lefolytatott bizonyítás eredményeképpen megalapozott tényállást állapított meg, melyet az ítélőtábla a most írt kiegészítésekkel és helyesbítésekkel fogadott el ítélkezésének alapjául. ***
3 Az elsőfokú bíróság által megállapított tényállást valójában fellebbezés nem is támadja, bár a védelemnek az az álláspontja, hogy védence bűnösségének formája a hanyag gondatlanság (negligentia), bizonyos mértékű tényállás-támadást feltételez, mert a vádlotti tudattartalomra levont Bf.II.355/2004/3. elsőfokú jogkövetkeztetés a tényállás egyes elemein alapult. A védelem álláspontja szerint ugyanis védencének nem kellett számítania arra, hogy az általa tartott nagytestű kutyák, melyek között kuvasz, illetve német juhász fajtájúak és ezek keverékei is találhatók, az almáskertben tartózkodó személyeket megtámadhatják, nekik súlyos, netán halálos sérülést okozhatnak. Ez annyiban jelenti a tényállás támadását, hogy az elsőfokú bíróság megállapította, a vádlott tudatában volt annak, hogy nagytestű kutyái embereknek súlyos, életveszélyes sérüléseket okozhatnak, ennek ellenére a szükséges óvintézkedéseket nem tette meg, mivel abban bízott, hogy ilyen veszélyhelyzet a kutyák békés magatartása miatt nem következhet be. A tényállásnak ebből a részéből az óvintézkedések elmulasztásának tényéből és az ehhez járulékosan kapcsolódó vádlotti mulasztásokból vonta le az elsőfokú bíróság a vádlott bűnösségének fajtájára és fokára a ténybeli következtetést, amit tehát a védelem a most írtak szerint támad. Az elsőfokú bíróságnak a most hivatkozott, a bűnösség formájára és fokára vonatkozó tényállás-megállapítása az ítélőtábla álláspontja szerint hibátlan. A mindenben megalapozott tényállásból nem vonható le más következtetés nevezetesen az, hogy a vádlott nem látta előre magatartásának lehetséges következményeit, mint amit a tényállás leír. A nagytestű, kifejezetten vagyonvédelemre tartott, hét kutyából álló falkát tartó vádlottban fel kellett merülnie és fel is merült nyilván annak az absztrakt lehetősége, hogy a területére tévedő vagy akár engedélyével, sőt személyes jelenléte mellett ott tartózkodó, almát szedő személyeket a kutyák utóbb már meg nem állapítható, állati ösztönre visszavezethető okból meg fogják támadni és nekik akár súlyos, életveszélyes vagy halálos sérülést is okozhatnak. Ez a megállapítás felel meg az ekörben uralkodó közfelfogásnak is. Nem tévedett az elsőfokú bíróság, amikor megállapította, hogy általában a kutyát tartó személy tudatában jelen van annak absztrakt szintű
4 feltételezése, hogy ilyen támadás bekövetkezhet, még akkor is, ha erre korábban nem került sor. A tényállás helyesbítésénél fogva pedig az mondható ki megalapozottan, hogy ilyen korábbi támadásra adat nem merült fel, de még ha bizonyítást nyert volna is aminek csekély a valószínűsége, hogy korábban a kutyák senkivel szemben sem tanúsítottak támadó magatartást, sem tételezhető fel éppen az állati ösztönök kiismerhetetlensége miatt, hogy a kutyák biztosan nem fognak személyre támadni. Az igazságügyi kynológus szakértő véleménye is mindenben megalapozza a most írtakat, még akkor is, ha maga a szakértő sem tudott arra szakértői módszerek alapján nyilatkozni, hogy a konkrét esetben miért is következett be a kutyák részéről támadás. A tényállás tehát megalapozott, azt a védelem a most írt szemszögből sem támadhatta eredményesen, hiszen irányadó abban a törvényen alapuló ítélkezési gyakorlat, hogy megalapozott elsőfokú tényállás esetén nincs törvényes lehetőség a bizonyítékok eltérő értékelésére a felülbírálat során. Az elsőfokú bíróság által aprólékosan feltárt ténykörülményekből pedig egyenesen következik az a jogkövetkeztetés, hogy milyen is volt a vádlott bűnösségének formája és annak foka. *** A kellően bizonyított, megalapozott tényállásból az elsőfokú bíróság okszerűen következtetett a vádlott bűnösségére és a bűncselekmény minősítése is törvényes. Ami a vádlott bűnösségének formáját és fokát illeti, a fent kifejtetteknek megfelelően az elsőfokú bíróság etekintetben helyesen foglalt állást. Az elsőfokú bíróságnak Baja város képviselő testülete hivatkozott önkormányzati rendeletével kapcsolatos fejtegetése valójában nem a vádlott bűnösségének formáját, hanem annak fokát alapozza meg még erőteljesebben, hiszen nem csupán köztudomású, amit az elsőfokú jogi indokolás tartalmaz a kulturált kutyatartással kapcsolatos általános elvárások, hanem kifejezett jogszabályi háttér is található az elkövetés helyére is vonatkozó önkormányzati rendelet formájában, ami a
5 kutyatartáshoz kapcsolódó absztrakt veszélyességet még jobban konkretizálja és erre figyelemmel a kutyatartás szabályait meghatározza. A vádlott a másodfokú tárgyaláson maga vallotta, hogy amennyiben korábban valaki kérte, ő mindig bezárta, illetve megkötötte kutyáit. Ebből nyilvánvaló az a következtetés, hogy milyen tudattartalom merült fel benne kutyáival kapcsolatosan általánosságban és a konkrét körülményekhez képest is. Bf.II.355/2004/3. *** A bűnösségi körülményeket az elsőfokú bíróság kimerítően és helyesen vette számba, azokat gondosan értékelte. Egyetértett az ítélőtábla azzal, hogy a cselekmény különös súlya a gondatlan bűnösség miatt nem értékelhető, mert a vádlott gondatlanságban testet öltő tudattartalma ezt az eredményt a sértettnek emberhez méltatlan halálát nem foghatta át. Osztotta a védelem álláspontját is a másodfokú bíróság abban, hogy nem súlyosító az, hogy a másik két asszony megmenekülése a véletlenen múlott, hiszen őket a kutyák részéről nem érte támadás, így a vádlott gondatlansága erre a körülményre sem terjedt ki. Nem súlyosító körülmény a gondatlanság súlyos foka, mert töretlen a bírói gyakorlat, hogy nem a szándékosság és gondatlanság súlyosabb formáját kell súlyosító körülményként, hanem az enyhébb formáját enyhítőként értékelni. A bűnösségi körülményeket és a bűncselekmény tárgyi súlyát alapul véve nem tévedett az elsőfokú bíróság, amikor úgy ítélte, hogy a vádlott esetében végrehajtásában próbaidőre felfüggesztett, az alsó határt nem sokkal meghaladó mértékű szabadságvesztés szolgálja megfelelően a büntetésnek a Btk ában írt céljait. Az 1 év 6 hónap, végrehajtásában 3 év próbaidőre felfüggesztett fogház szükséges és arányos büntetés, annak lényeges súlyosítására, de enyhítésére sem látott az ítélőtábla indokot. Ebből következik, hogy a fellebbezéseket minden irányban alaptalanoknak ítélet, ezért az elsőfokú ítéletet a Be (1) bekezdése alapján helybenhagyta.
6 S z e g e d, évi szeptember hó 30. napján Gyurisné dr.komlóssy Éva Dr.Katona Tibor sk. Dr.Mezőlaki Erik sk. a tanács elnöke a tanács tagja,előadó a tanács tagja A Bács-Kiskun Megyei Bíróság 2.B.449/2004/7. számú ítélete a jelen végzés folytán a mai napon jogerős és fel nem függesztett részében végrehajtható. S z e g e d, évi szeptember hó 30. napján Gyurisné dr.komlóssy Éva sk. a tanács elnöke
Fővárosi Ítélőtábla. v é g z é s t :
Fővárosi Ítélőtábla A Fővárosi Ítélőtábla, mint másodfokú bíróság Budapesten, a 2015. év március hó 18., május hó 15. és június hó 01. napján megtartott nyilvános ülés alapján meghozta a következő v é
A tényálláshoz kötöttség elvének egyes kérdései a másodfokú büntetőperben
Dr. Kardos Sándor* 1998. évi XIX. törvény (továbbiakban: Be.) revíziós rendszerének egyik igen fontos jogintézményét, a tényálláshoz kötöttséget kívánom bemutatni. A tényálláshoz kötöttség elvének egyes